b'\n_START_ARTICLE_\nN.D. proti Sloveniji\n_START_SECTION_\nOzadje primera\n_START_PARAGRAPH_\nPrito\xc5\xbenica je bila kot mladoletna oseba ve\xc4\x8dkrat prisiljena v spolni odnos s strani svojega strica. O posilstvu je prito\xc5\xbenica obvestila socialno delavko na osnovni \xc5\xa1oli, ta pa je obvestila lokalni Center za socialno delo, ki je obvestil policijo. Primer je od prihoda na sodi\xc5\xa1\xc4\x8de in do pravnomo\xc4\x8dne obsodbe trajal devet let in dva meseca._NEWLINE_Prito\xc5\xbenica je vlo\xc5\xbeila to\xc5\xbebo in zahtevala od\xc5\xa1kodnino zaradi nepremo\xc5\xbeenjske \xc5\xa1kode, ki je nastala zaradi dolgotrajnega kazenskega postopka. Okrajno sodi\xc5\xa1\xc4\x8de v Celju je dosodilo, da je bila prito\xc5\xbenici kr\xc5\xa1ena pravica do sojenja v razumnem roku in v nadaljnji raziskavi je sodi\xc5\xa1\xc4\x8de ugotovilo, da prito\xc5\xbenica ni imela u\xc4\x8dinkovitih pravnih sredstev, s katerimi bi lahko pospe\xc5\xa1ila postopek. Dr\xc5\xbeavni pravobranilec se je na sodbo prito\xc5\xbeil na Vi\xc5\xa1je sodi\xc5\xa1\xc4\x8de v Celju. Vi\xc5\xa1je sodi\xc5\xa1\xc4\x8de je spremenilo prvostopenjsko sodbo v delu, ki se nana\xc5\xa1a na pla\xc4\x8dilo sodnih taks, preostali del prito\xc5\xbebe pa je zavrnilo._NEWLINE_Prito\xc5\xbenica trdi, da je dr\xc5\xbeava neu\xc4\x8dinkovito obravnavala njene prito\xc5\xbebe o spolnih zlorabah. Republika Slovenija je v svojih odgovorih zatrjevala, da prito\xc5\xbenica ni iz\xc4\x8drpala vseh pravnih sredstev, ki jih ima pravico koristiti v Republiki Sloveniji in da ji je bila pla\xc4\x8dana od\xc5\xa1kodnina zaradi dolgotrajnega sojenja, zaradi \xc4\x8desar prito\xc5\xbenica ni \xc5\xbertev.\n_START_SECTION_\nPostopek\n_START_PARAGRAPH_\nSodi\xc5\xa1\xc4\x8de si je postavilo vpra\xc5\xa1anje, ali je postopek trajal predolgo in ali je dr\xc5\xbeava izpolnila svoje pozitivne obveznosti v skladu z Evropsko konvencijo o \xc4\x8dlovekovih pravicah in ugotovilo, da je postopek trajal predolgo, zlasti zaradi narave kaznivega dejanja storjenega zoper prito\xc5\xbenico, saj bi le-ta obravnava morala biti speljana prednostno in hitro zaradi mladosti prito\xc5\xbenice.\n_START_SECTION_\nOdlo\xc4\x8ditev ES\xc4\x8cP\n_START_PARAGRAPH_\nSodi\xc5\xa1\xc4\x8de je soglasno odlo\xc4\x8dilo, da je pri tovrstnih primerih potrebna hitra odzivnost, specifi\xc4\x8dna strokovnost in moralna satisfakcija to\xc5\xbenikov.'